**COLEGIUL MINISTERULUI EDUCAȚIEI AL REPUBLICII MOLDOVA**

**HOTĂRÂREA Nr.**

din decembrie 2014

Chișinău

*Cu privire la aprobarea Regulamentului-cadru privind modul de alegere a rectorului instituției de învățămînt superior din Republica Moldova*

În scopul stabilirii cadrului normativ privind modul de alegere a rectorului instituției de învățămînt superior, în temeiul Codului Educației nr.152 din 17 iulie 2014,

Colegiul Ministerului Educației

**HOTĂRĂȘTE:**

1. Se aprobă Regulamentul-cadru privind modul de alegere a rectorului instituției de învățămînt superior din Republica Moldova.
2. Ministerul Educației va emite ordinul de punere în aplicare a prezentei Hotărîri.

**Președintele Colegiului,**

**Maia Sandu**

**Ministru**

**Notă de argumentare la proiectul Hotărîrii Colegiului de aprobare a Regulamentului cadru privind modul de alegere a rectorului instituției de învățămînt superior**

Proiectul Regulamentului-cadru prezentat spre examinare a fost elaborat în conformitate cu Codul Educației nr.152 din 17 iulie 2014, în scopul asigurării cadrului normativ privind modul de alegere a rectorului instituției de învățămînt superior.

De menționat că la elaborarea Proiectului Regulamentului-cadru s-a ținut cont de principiile de bază pe care se axează managementul învățămîntului superior:

* *Principiul autonomiei universitare și libertății academice;*
* *Principiul responsabilității publice;*
* *Principiul conducerii strategice;*
* *Principiul gestionării eficiente și transparente.*

Proiectul Regulamentului-cadru este structurat în patru capitole care conţin prevederi referitoare la modul de alegere a rectorului.

Menționăm că, conform noului Cod al Educației, rectorul instituției de învățămînt superior este ales de către adunarea generală a cadrelor didactice și științifice titulare, a reprezentanților studenților din senat și din consiliul facultății, cu votul majorității.

În acest context, senatul :

* Elaborează și aprobă regulamentul instituțional de organizare și desfășurare a alegerilor pentru postul de rector, cu condiția că acestea nu vor conține prevederi care sînt în contradicție cu prezentul Regulament și alte acte normative în vigoare;
* Se instituie Consiliul de dezvoltare strategică instituțională;
* Consiliul de dezvoltare strategică instituțională organzează și desfășoară alegerile pentru postul de rector;
* Rectorul este confirmat în post în urma alegerilor, prin ordinul fondatorului.

Aprobarea Regulamentului-cadru va contribui la o participare activă a cadrelor didactice din instituție, a studenților ( nu doar senatul cum era în precedenta lege a învățămîntului), la alegerea rectorului și la asigurarea unui proces transparent al alegerilor.